Oct 07,2018
ఐఏఏ పగ్గాలు చేపట్టిన శ్రీనివాసన్‌ స్వామి
నవతెలంగాణ, వాణిజ్య విభాగం: 'ఇంటర్‌నేషనల్‌ అడ్వర్టయిజింగ్‌ అసోసియేషన్‌' (ఐఏఏ) ప్రపంచ అధ్యక్షుడిగా భారత్‌కు చెందిన శ్రీనివాసన్‌ స్వామి బాధ్యతలు స్వీక రించారు. దేశంలో ప్రథమతరం ప్రకటనకర్తగా మంచి పేరున్న శ్రీనివాసన్‌ ప్రస్తుతం ఆర్‌కే స్వామి హంసా గ్రూపునకు చైర్మెన్‌గా ఉన్నారు. బుకారెస్ట్‌లో ఏర్పాటు చేసిన ఒక కార్యక్రమంలో ఆయన ఐఏఏ బాధ్యతలు చేపట్టారు. ఎనభై సంవత్సరాల కింద స్థాపించబడిన ఐఏఏ సంస్థ పగ్గాలు ఒక భారతీయుడి చేతుల్లోకి రావడం ఇదే తొలిసారి. ప్రపంచంలోనే చాలా ప్రభావవంతమైన మార్కెటింగ్‌ నెట్‌వర్క్‌తో పాటు కమ్యూనికేషన్‌ రంగంలో ఐఏఏకు ఎనలేని ప్రాశస్త్యం ఉంది. ప్రపంచ ప్రకటనలు, మిడియా విభాగాల్లో భారత్‌ ముఖ్యమైన భాగస్వామిగా ఎదుగుతున్న తీరుకు గుర్తింపుగా తనకు ఐఏఏ ప్రపంచ అధ్యక్ష బాధ్యతలు లభించినట్టుగా శ్రీనివాసన్‌ తెలిపారు. అమెరికా, బ్రిటన్‌, యునైటెడ్‌ అరబ్‌ ఎమిరేట్స్‌, ఆస్ట్రేలియా, మలేషియా, రష్యా, నెదర్లాండ్స్‌, ఇరాన్‌, నేపాల్‌తో పాటు పలు సభ్య దేశాలకు చెందిన 25 మందిలో కూడిన ఎగ్జిక్యూటివ్‌ కమిటీకి శ్రీనివాసన్‌ సారథ్యం వహిస్తూ ముందుకు నడిపించాల్సి ఉంటుంది.
మీ స్నేహితులకు రికమెండ్ చెయ్యండి